recursal/SuperWikiNEXT-32B huggingface dataset:
**வகுப்பறை ஏற்பாடு** (Class arrangement) என்பது பள்ளி வகுப்பறையில் நாற்காலிகள், மேசைகள், பொருட்கள் ஆகியவற்றின் ஏற்பாட்டு அமைப்பைக் குறிக்கிறது. பெரும்பாலான நாடுகளில், இந்த ஏற்பாடு பெரும்பாலும் இருக்கை அட்டவணையின் உதவியுடன் ஊதியம் பெற்ற, தொழில்முறை ஆசிரியரால் தேர்ந்தெடுக்கப்படுகிறது. வகுப்பறை நிர்வாகத்தின் ஒரு பகுதியாக வகுப்பறை ஏற்பாட்டைத் தீர்மானிப்பது பொதுவாக கல்வி ஆண்டின் ஆரம்பத்தில் செய்யப்படுகிறது. வகுப்பறை சூழலை மாற்றுவது, மாணவர் ஈடுபாடு, கவனம் மற்றும் பங்கேற்பு ஆகியவற்றை பாதிக்கும் என்று கருதப்படுகிறது. 

மாணவர்களுக்கான இருக்கையானது கல்விச் சாதனை மற்றும் வகுப்பறை பங்கேற்புடன் தொடர்புடையது என்று சில ஆராய்ச்சிகள் தெரிவிக்கின்றன. மேலும் வகுப்பறை ஏற்பாடானது வகுப்பறைக்குள் உள்ள வகுப்புவாத சூழலை பாதிக்கும் திறனைக் கொண்டுள்ளது.

ஏற்பாடு வடிவங்கள்
-----------------

வகுப்பறை ஏற்பாடுகள் பின்வரும் பல்வேறு வடிவங்களைப் பின்பற்றலாம்:

* மரபு (மாணவர்கள், ஆசிரியர்களை எதிர்கொள்வர்)
* அரங்க இருக்கை
* U வடிவ (அல்லது குதிரைலாட வடிவில்)
* கலவையாக (பல்வேறு நிலைகளில் மேசைகள்)
* வட்டமேசை வடிவம் ( மாணவர்கள் மற்றும் பயிற்றுனர்கள் மையத்தை எதிர்கொள்ளும் வகையில்)

வரலாறு
------

20 ஆம் நூற்றாண்டின் தொடக்கத்தில், புதிய கல்விக் கொள்கையானது, குழந்தைத் தொழிலாளர்களைத் தடை செய்தல், பள்ளிச் சேர்க்கைகளை விரைவாக அதிகரித்தல் மற்றும் வகுப்பறை வடிவமைப்பை தரப்படுத்துகின்றன.

சான்றுகள்
---------

1. ↑  McCorskey, James C.; McVetta, Rod W. (1978-03-01). "Classroom seating arrangements: Instructional communication theory versus student preferences". *Communication Education* **27** (2): 99–111. doi:10.1080/03634527809378281. பன்னாட்டுத் தர தொடர் எண்:0363-4523. .
2. ↑  M. K. Nambiar, Radha; Mohd Noor, Noorizah (2018-03-01). *INTED2018 Proceedings*. **1**. பக். 8132–8135. doi:10.21125/inted.2018.1969.
3. ↑  "Classroom Seating Arrangements | Poorvu Center for Teaching and Learning". *poorvucenter.yale.edu*. Retrieved 2020-08-15.
4. ↑  "School design through the decades". *School design through the decades*. Retrieved 2020-08-15.
ஒன்றாரியோவின், ரயர்சன் பல்கலைக்கழகத்தில் மாணவர்-ஆசிரிய விகிதம்.
**மாணவர்-ஆசிரியர் விகிதம்** அல்லது **மாணவர்-பேராசிரியர் விகிதம்** (Student–teacher ratio) என்பது பள்ளி அல்லது பல்கலைக்கழகத்தில் சேரும் மாணவர்களின் எண்ணிக்கைக்கும் கல்வி நிறுவனத்தில் உள்ள ஆசிரியர்களின் எண்ணிக்கைக்கும் உள்ள விகிதம் ஆகும். எடுத்துக்காட்டாக, 10:1 என்ற மாணவர்-ஆசிரியர் விகிதம் ஒவ்வொரு ஆசிரியருக்கும் 10 மாணவர்கள் இருப்பதைக் குறிக்கிறது. சில சமயங்களில் ஆசிரியர்-மாணவர் விகிதம் என்றும் பயன்படுத்தப்படுகிறது .

  

இந்த விகிதம் பெரும்பாலும் வகுப்பு அளவுக்கான நிகராளியாகப் பயன்படுத்தப்படுகிறது, இருப்பினும் பல்வேறு காரணிகள் மாணவர்-ஆசிரியர் விகிதத்தில் (மற்றும் நேர்மாறாகவும்) வகுப்பு அளவு மாறுபடுவதற்கு வழிவகுக்கும்.  பெரும்பாலான சந்தர்ப்பங்களில், மாணவர்-ஆசிரியர் விகிதம் சராசரி வகுப்பு அளவை விட கணிசமாகக் குறைவாக இருக்கும். 

பிற நாடுகளுடன் ஒப்பிடுகையில் வளர்ந்த நாடுகளில் மாணவர்-ஆசிரியர் விகிதங்கள் பரவலாக வேறுபடுகின்றன.  ஆரம்பக் கல்வியில், பொருளியல் கூட்டுறவு மற்றும் வளர்ச்சிக்கான அமைப்பின் (OECD) உறுப்பினர்களிடையே சராசரி மாணவர்-ஆசிரியர் விகிதம் 16க்குக் கீழே உள்ளது, ஆனால் பிரேசிலில் 40 முதலாகவும் மெக்சிகோவில் 28 வரையிலாகவும் அங்கேரி மற்றும் லக்சம்பர்க்கில் 11 ஆகவும் உள்ளது.

மேலும் பார்க்கவும்
------------------

* வகுப்பு அளவு
* வகுப்பறை

மேற்கோள் நூல்கள்
----------------

* OECD (2014). *Education at a Glance: OECD Economic Indicators*. பன்னாட்டுத் தரப்புத்தக எண்:9789264215054. .

மேற்கோள்கள்
-----------

1. ↑  Henshaw, John M. (2006). *Does Measurement Measure Up?: How Numbers Reveal and Conceal the Truth*. பக். 45–46. பன்னாட்டுத் தரப்புத்தக எண்:9780801883750. .
2. ↑  Smith, Robert B (2011). *Multilevel Modeling of Social Problems: A Causal Perspective*. பன்னாட்டுத் தரப்புத்தக எண்:9789048198559. .
3. 1 2  OECD 2014, ப. 447.

வெளி இணைப்புகள்
---------------

* யுனெஸ்கோ இன்ஸ்டிடியூட் ஆஃப் ஸ்டாடிஸ்டிக்ஸ் (தோராயமாக 175 நாடுகளுக்கான வயதுக் குழுவின் அடிப்படையில் ஆசிரியர்-மாணவர் விகிதத் தகவல்)
* classsizematters.org இலிருந்து வகுப்பு அளவு பற்றிய உண்மைத் தாள்கள்
**மங்கள கௌரி கோயில்** (ஆங்கிலம் :*The Mangla Gauri temple*) ( இந்தி: मां मंगलागौरी मंदिर ) சக்தி பீடத்தில், ஒன்றாக கருதப்படுகிறது. இந்தியாவின் பீகார் மாநிலத்திலுள்ள கயா மாவட்டத்தில் அமைந்துள்ளது. இது பார்வதி தேவி எனும் சக்தி தேவிக்கு அர்ப்பணிக்கப்பட்டுள்ளது. பத்ம புராணம், வாயு புராணம் மற்றும் அக்னி புராணம், தேவி பாகவத புராணம், மார்க்கண்டேய புராணம் மற்ற வேதங்கள் மற்றும் தாந்த்ரீக நூல்களில் இக்கோயில் குறிப்பிடப்பட்டுள்ளது. இந்த ஆலயம் பதினெட்டு மகா சக்தி பீடங்களில் ஒன்றாக உள்ளது. தற்போதுள்ள கோயில் 15ஆம் நூற்றாண்டைச் சேர்ந்தது. கயாவின் பிரதான வைஷ்ணவர்களின் புனித யாத்திரை மையத்தில் சதி அல்லது சக்தி தேவிக்காக இந்த ஆலயம் அர்ப்பணிக்கப்பட்டுள்ளது. மங்களகௌரி கருணையின் தெய்வமாக வணங்கப்படுகிறார். இந்த கோவில் ஒரு உப-சக்தி பீடமாக உள்ளது. புராணங்களின்படி சதியின் உடலின் ஒரு பகுதி இங்கு (மார்பகம்) விழுந்ததாக நம்பப்படுகிறது. இங்குள்ள துர்கையிடம் தனது விருப்பங்கள் மற்றும் பிரார்த்தனைகளுடன் வருபவர்களின், அனைத்து பிரார்த்தனைகள் மற்றும் விருப்பங்கள் வெற்றிகரமாக நிறைவேறுகிறது என்று நம்பப்படுகிறது.

மங்களகௌரி கோயில், மலையின் உச்சியில் கிழக்கு திசை நோக்கியவாறு கட்டப்பட்டுள்ளது. படிகள் மற்றும் வாகனம் செல்லக்கூடிய சாலை இக்கோயிலை அடைவதற்கு வழிவகுக்கிறது. இந்த கோயிலின் கருவறையில் தேவியின் சின்னம் உள்ளது. மேலும், சில நுணுக்கமாக செதுக்கப்பட்ட பழங்கால சிற்பங்கள் உள்ளன. கோயிலின் முன் ஒரு சிறிய மண்டபம் உள்ளது. இங்கு யாகம் செய்வதற்கு ஒரு யாகசாலை அமைக்கப்பட்டுள்ளது. 

கோயில் வளாகம் காளி, விநாயகர், அனுமன் மற்றும் சிவன் கோயில்களை உள்ளடக்கியதாகும்.

குறிப்புகள்
-----------

* www.durga-puja.org/mangalagauri-temple.html
* Hindu Pilgrimage, by Sunita Pant Bansal
* Maa Mangla Gauri Gaya - A Hindu holy temple
**தாரா** (**Tārā**) என்பவர் மகிழ்ச்சி மற்றும் புனிதத்தன்மையின் இந்து தெய்வம். இவர் வியாழன் கிரகத்தின் கடவுளான பிருகசுபதி எனும் இந்துக் கடவுளின் மனைவி ஆவார். சில புராணங்களின்படி, தாரா சந்திரன் மூலம் புதனின் கடவுளான புதன் என்ற குழந்தையைப் பெற்றாள் பிருகசுபதி மூலம் கசன் என்ற மகனையும் பெற்றாள்.

கதை
---

தாரா தேவர்களின் குருவான பிருகசுபதியின் மனைவி. வரலாற்றாசிரியர்களின் கூற்றுப்படி, இவரது கணவர் தனது பெரும்பாலான நேரத்தைத் தேவர்களின் பிரச்சினைகள் மற்றும் விடயங்களில் செலவழித்ததால், இவர் தனது கணவரால் புறக்கணிக்கப்பட்டதாக உணர்ந்தார். ஒரு நாள், சந்திரன், தாராவைச் சந்தித்தார். தாராவைக் கண்டு அவளது அழகில் மயங்கினான். சந்திரா தாரா மீது இப்னாசிசைப் பயன்படுத்தினார்.

பிரகசுபதி கோபமடைந்து, சந்திரனிடம் தனது மனைவியைத் திருப்பித் தருமாறு கோரினார். தாரா தன்னுடன் மகிழ்ச்சியாகவும் திருப்தியாகவும் இருப்பதாக பிருகசுபதியிடம் சந்திரன் கூறினார். ஒரு முதியவர் எப்படி இளம் பெண்ணுக்குக் கணவனாக முடியும் என்று விசாரித்தார். இதனால் பிருகசுபதி மேலும் கோபமடைந்து, சந்திரனை போருக்கு எச்சரித்தார். இந்திரனும் மற்ற தேவர்களும் போருக்குக் கூடினர். சந்திரன் தாராவைத் திரும்பக் கொடுக்கத் தயாராக இல்லை. மேலும் அவர் அசுரர்கள் மற்றும் அவர்களின் ஆசான் சுக்ராச்சாரியாரிடமிருந்து உதவியைப் பெற்றார். தேவர்களுக்குச் சிவனும் அவரது தோழர்களும் உதவினர். தேவர்களும் அசுரரும் போரை நடத்தவிருந்தனர். ஆனால் படைப்பாளி கடவுளான பிரம்மா, அவர்களைத் தடுத்து, தாராவைத் திருப்பித் தருமாறு சந்திரனை சமாதானப்படுத்தினார். சில பதிப்புகளில், சிவன் போரை நிறுத்தினார் என உள்ளது.

சிறிது காலம் கழித்து, தாரா கர்ப்பமாக இருப்பதை அறிந்த பிருகசுபதி, குழந்தையின் தந்தை யார் என்று அவரிடம் விசாரித்தார். ஆனால் தாரா அமைதியாக இருந்தாள். ஆண் குழந்தை பிறந்த பிறகு, சந்திரன் மற்றும் பிருகசுபதி இருவரும் தாம் தான் அந்தக் குழந்தையின் தந்தை என்று தெரிவித்தனர். ஆனால் இக்குழந்தை சந்திரனின் மகன் என்பதைத் தாரா வெளிப்படுத்தினார். பையனுக்குப் புதன் என்று பெயரிட்டனர்.

மேலும் பார்க்கவும்
------------------

* நைராத்மியை
* தாரா (தேவி)
* தாரா (பௌத்தம்)

மேற்கோள்கள்
-----------

1. ↑  Dalal, Roshen (18 April 2014). *Hinduism: An Alphabetical Guide*. Penguin UK. பன்னாட்டுத் தரப்புத்தக எண்:9788184752779. .
2. ↑  Patel, Utkarsh (2020-06-05). "Tara and Chandradev: If a Dissatisfied Partner Has An Affair, Who Is To Be Blamed?". *Bonobology.com* (in அமெரிக்க ஆங்கிலம்). பார்க்கப்பட்ட நாள் 2020-08-14.
3. ↑  "Budha". 17 February 2016.

* தவ்சனின் இந்து புராணங்களின் செவ்வியல் அகராதி

வெளி இணைப்புகள்
---------------

* 

வார்ப்புரு:HinduMythology
**சுசுமிதா ரூஜ்** (*Sushmita Ruj*) ஓர் இந்திய-ஆத்திரேலிய கணினி அறிவியலாளர் ஆவார். இவருடைய ஆராய்ச்சி அணுகல் கட்டுப்பாடு, கணினி பாதுகாப்பு மற்றும் தகவல் தனியுரிமை பற்றியது. இந்தியப் புள்ளியியல் நிறுவனத்தில் இணைப் பேராசிரியராகவும், ஆத்திரேலியாவில் பொதுநலவாய அறிவியல் மற்றும் தொழில்துறை ஆராய்ச்சி நிறுவனத்தில் மூத்த ஆராய்ச்சி அறிவியலாளராக இருந்தவர். இவர் நியூ சவுத் வேல்ஸ் பல்கலைக்கழகத்தில் கணினி அறிவியல் மற்றும் பொறியியலில் மூத்த விரிவுரையாளர் ஆவார்.

ரூஜ் 2004-இல் பெங்கால் பொறியியல் கல்லூரியில் (தற்போது இந்திய பொறியியல் அறிவியல் மற்றும் தொழில்நுட்ப நிறுவனம், ஷிப்பூர்) கணினி அறிவியலில் இளநிலைப் பட்டம் பெற்றார். இந்திய புள்ளியியல் நிறுவனத்தில் 2006-இல் கணினி அறிவியலில் முதுநிலைப் பட்டம் பெற்றார். மேலும் தனது முனைவர் பட்ட ஆய்வினை இங்கு 2010-இல் *உணர்வி வலையமைப்பு நெட்வொர்க்குகள் மற்றும் துரோகிகளைக் கண்டுபிடிப்பதில் முக்கிய விநியோகத்திற்கான ஒருங்கிணைந்த கட்டமைப்புகளின் பயன்பாடு* எனும் தலைப்பில் பிமல் குமார் ராய் மேற்பார்வியில் முடித்தார்.

லுண்ட் பல்கலைக்கழகம் மற்றும் ஒட்டாவா பல்கலைக்கழகத்தில் முதுகலை ஆராய்ச்சிக்குப் பிறகு, ரூஜ் 2012-இல் இந்தூரில் இந்திய தொழில்நுட்பக் கழகத்தில் உதவிப் பேராசிரியராக சேர்ந்தார். மேலும் 2013-இல் இந்திய புள்ளியியல் நிறுவனத்தில் சேர்ந்தார். பொதுநலவாய அறிவியல் மற்றும் தொழில்துறை ஆராய்ச்சி நிறுவனம்m மற்றும் நியூ சவுத் வேல்ஸ் பல்கலைக்கழகம் செல்வதற்கு முன்பு இணைப் பேராசிரியராகப் பதவி உயர்வு பெற்றார்.

மேற்கோள்கள்
-----------

1. *Dr Sushmita Ruj: Senior Research Scientist*, CSIRO, archived from the original on 2021-05-09
2. *Curriculum vitae* (PDF), retrieved 2019-09-24
3. கணித மரபியல் திட்டத்தில் சுசுமிதா ரூஜ்
4. "Ms Sushmita Ruj", *Find a researcher*, University of New South Wales, retrieved 2022-07-08

வெளி இணைப்புகள்
---------------

* ISI இல் முகப்புப் பக்கம்
* சுசுமிதா ரூஜ் publications indexed by Google Scholar
**விஜயா இராமச்சந்திரன்** (*Vijaya Ramachandran*) ஓர் இந்திய அமெரிக்க கோட்பாட்டு கணினி அறிவியல் ஆய்வாளர். இவர் வரைபட அல்காரிதம் மற்றும் இணை அல்காரிதம் பிரிவில் ஆய்வி மேற்கொண்டு வருகிறார். இவர் டெக்சாஸ் பல்கலைக்கழகத்தில் கணினிப் பேராசிரியராக பணியாற்றுகிறார்.

கல்வி மற்றும் தொழில்
--------------------

விஜயா தனது முனைவர் பட்டத்தினை 1983-இல் பிரின்ஸ்டன் பல்கலைக்கழகத்தில் பெற்றார். இவர் ரிச்சர்ட் லிப்டன் மேற்பார்வையில் பேரளவு ஒருங்கிணைச் சுற்று மற்றும் ஒப்புருவாக்கம் குறித்து ஆய்வு அறிக்கையினை வழங்கினார்.

விஜயா 1983-இல் இலினொய் அர்பானா-சாம்பெய்ன் பல்கலைக்கழகத்தில் மின் மற்றும் கணினி பொறியியல் துறையில் உதவி பேராசிரியராக சேர்ந்தார். மேலும் 1989-இல் ஆஸ்டினில் உள்ள டெக்சாஸ் பல்கலைக்கழகத்தில் சேர்ந்தார். இவர் 1995-இல் வில்லியம் பிளேக்மோர் II ரீஜண்ட்ஸ் பேராசிரியராக நியமிக்கப்பட்டார்.

அங்கீகாரம்
----------

2013-இல், தில்லி பல்கலைக்கழகம் விஜயா இராமச்சந்திரனை கௌரவப் பேராசிரியராக நியமித்தது.

மேற்கோள்கள்
-----------

.mw-parser-output .reflist{font-size:90%;margin-bottom:0.5em;list-style-type:decimal}.mw-parser-output .reflist .references{font-size:100%;margin-bottom:0;list-style-type:inherit}.mw-parser-output .reflist-columns-2{column-width:30em}.mw-parser-output .reflist-columns-3{column-width:25em}.mw-parser-output .reflist-columns{margin-top:0.3em}.mw-parser-output .reflist-columns ol{margin-top:0}.mw-parser-output .reflist-columns li{page-break-inside:avoid;break-inside:avoid-column}.mw-parser-output .reflist-upper-alpha{list-style-type:upper-alpha}.mw-parser-output .reflist-upper-roman{list-style-type:upper-roman}.mw-parser-output .reflist-lower-alpha{list-style-type:lower-alpha}.mw-parser-output .reflist-lower-greek{list-style-type:lower-greek}.mw-parser-output .reflist-lower-roman{list-style-type:lower-roman}

வெளி இணைப்புகள்
---------------

* முகப்பு பக்கம்
	+ Vijaya Ramachandran publications indexed by Google Scholar
**டாக்டர் ஆ. ப. ஜை. அப்துல் கலாம் மகளிர் தொழில்நுட்பக் கழகம்** (*Dr. APJ Abdul Kalam Women's Institute of Technology*) முன்னர் **மகளிர் தொழில்நுட்ப நிறுவனம்** (*Women's Institute of Technology*) என்பது இந்தியாவின் பீகாரில் உள்ள ஒரு பொறியியல் கல்லூரி ஆகும். இந்நிறுவனம் 2005-இல் நிறுவப்பட்டது. இது அகில இந்தியத் தொழில்நுட்பக் கழகம், புது தில்லி மற்றும் பீகார் அரசாங்கத்தால் அங்கீகரிக்கப்பட்ட தர்பங்கா லலித் நாராயண் மிதிலா பல்கலைக்கழக இணைவு பெற்றுள்ளது. இது தர்பங்கா நகரில் 25 ஏக்கர் நிலப்பரப்பில் பரவியுள்ளது.

வரலாறு
------

இந்தக் கல்லூரி 2005ஆம் ஆண்டு அப்போதைய இந்தியக் குடியரசுத் தலைவர் ஆ. ப. ஜெ. அப்துல் கலாம் அவர்களால் திறந்து வைக்கப்பட்டது. இது முதன்மையான லலித் நாராயணன் மிதலா பல்கலைக்கழக வளாகத்தில் அமைந்துள்ளது. இது 10 ஏக்கர் பரப்பளவில் தனி வளாகத்தில் முதலில் செயல்பட்டது. பின்னர் 25 ஏக்கராக விரிவாக்கப்பட்டது. லலித் நாராயண் மிதிலா பல்கலைக்கழகத்தின் வளாகம் 232 ஏக்கர் பரப்பளவில் தர்பங்காவின் ராஜ் குடும்பத்தால் நிலம் கையகப்படுத்தல் மூலம் கிடைத்தது. தர்பங்காவின் கடைசி மகாராஜா சர் காமேஸ்வர சிங்கின் நினைவாக இந்த வளாகத்திற்கு காமேசுவர் நகர் என்று பெயரிடப்பட்டது.

கல்வி
-----

### வசதிகள்

தகவல் மற்றும் தொழில்நுட்பத் துறை, கணினி அறிவியல் மற்றும் கணினி பயன்பாடு முது நிலை பாடம் பயிற்றுவிக்கும் துறைகளும் கல்லூரியில் உள்ளது.

கல்லூரியில் இயற்பியல், வேதியியல் மற்றும் கணிதம் ஆகியவற்றிற்கு ஏழு ஆய்வகங்கள் உள்ளன. இதில் இரண்டு கணினி ஆய்வகங்கள், ஒரு எண்ணிம மின்னணு ஆய்வகம், அடிப்படை மின்னணுவியல் மற்றும் அடிப்படை மின் ஆய்வகமும் செயல்படுகிறது.

### பட்டங்கள்

கல்லூரி தகவல் மற்றும் தொழில்நுட்பத்தில் தொழில்நுட்ப இளையர் பட்டப்படிப்பை வழங்குகிறது.

மாணவர்ச் சேர்க்கை
-----------------

இந்நிறுவனத்தின் மாணவியர் சேர்க்கை 10 + 2 என்ற பாடத்திட்டத்தில் பயின்ற அனைத்து மாணவியருக்கும் வழங்கப்படுகிறது. இவர்கள் இயற்பியல், வேதியியல், கணிதம் மற்றும் ஆங்கிலம் அல்லது இயற்பியல், வேதியியல், கணிதம், உயிரியல் மற்றும் ஆங்கிலம் ஆகியவற்றுடன் அங்கீகரிக்கப்பட்ட பல்கலைக்கழகம் / வாரியம் / ஏற்றுக்கொண்ட 10 + 2 அல்லது அதற்குச் சமமான தேர்வில் தேர்ச்சி பெற்றிருக்க வேண்டும். இவர்கள் இத்தேர்வுகளில் குறைந்தபட்சம் 50% மொத்த மதிப்பெண்கள் பெற்றிருக்கவேண்டும்.

மேற்கோள்கள்
-----------

* "Courses at WIT". .

1. ↑  "Women's Institute Of Technology, Darbhanga: Details and Reviews". 20 August 2008. .
2. ↑  "About WOMENS INSTITUTE OF TECHNOLOGY WIT, DARBHANGA". Extreme Testing House, India. .

வெளி இணைப்புகள்
---------------

* அதிகாரப்பூர்வ இணையதளம்
சாக்சபோன்
கூம்பிசைக்க‌ருவி அல்லது "**சாக்சபோன்"** துளைக்கருவி வகையைச் சேர்ந்த ஓர் மேற்கத்திய  காற்றிசைக் கருவி .

சாக்சபோனின் வரலாறு
------------------

பண்டைய இந்தியாவின் கோயில் திருவிழாக்களின்போதும், மன்னர்கள் ஊர்வலம் செல்லும்போதும், 'பூரி' எனும் பெயர்கொண்ட இசைக் கருவி வாசிக்கப்பட்டது. இந்த இசைக் கருவி, பித்தளையால் செய்யப்பட்டிருக்கும். பிற்காலத்தில் மேலை நாடுகளில் தோன்றிய டிரம்பட், சாக்சபோன் போன்ற காற்றுக் கருவிகள் இந்த 'பூரி'யை ஒத்திருந்தன.

1840ஆம் ஆண்டில் அடோல்ப் சக்ஸ் என்பவர் இக்கருவியை கண்டுபிடித்ததால், அவரின் பெயரை உள்ளடக்கி சாக்சபோன் என அழைக்கப்படலாயிற்று.

கூம்பிசைக்க‌ருவி / சாக்சபோனின் வடிவமைப்பு
-----------------------------------------

பித்தளை அல்லது ஜெர்மன் வெள்ளியால் செய்யப்படும் சாக்சபோன், ஆங்கில எழுத்தான 'U' வடிவத்தில் அமையப் பெற்றிருக்கும். வாய் வைத்து ஊதும் முனையில் மூங்கில் பட்டை பொருத்தப்பட்டிருக்கும். விரல்துளைகளில் 'அசையும் பொத்தான்கள்' அமைந்திருக்கும். வாயால் ஊதிக்கொண்டு, இந்தப் பொத்தான்களை மூடித் திறந்து இசைப்பர். அப்போது வெளியாகும் ஒலி, உலோக நாதமாக இருக்கும்.

புகழ்பெற்ற கலைஞர்கள்
--------------------

* அமெரிக்காவின் சார்லி பார்க்கர் என்பவர், சாக்சபோன் வாசித்து பெரும்புகழ் ஈட்டினார்.
* இந்தியாவின் கத்ரி கோபால்நாத், கருநாடக இசையை சாக்சபோனில் வாசித்து, புதுமையான நிகழ்ச்சிகளை செய்து வருகிறார். கருநாடக இசையில் பயன்படுத்தும் வகையில் சாக்சபோனில் சில மாற்றங்களை இவர் செய்தார்.

உசாத்துணை
---------

* பக்கம் எண்கள்: 417 & 418, டாக்டர். கே. ஏ. பக்கிரிசாமிபாரதி எழுதிய 'இந்திய இசைக்கருவூலம்' எனும் நூல் (மூன்றாம் பதிப்பு, செப்டம்பர் 2006; வெளியீடு: குசேலர் பதிப்பகம், சென்னை - 78.)

வெளியிணைப்புகள்
---------------

* Instruments In Depth: The Saxophone
**யமுனா** (*Yamuna*) மலையாளம், கன்னடம் மற்றும் தமிழ்ப் படங்களிலும் தெலுங்கு படங்களில் முதன்மையாகத் தோன்றிய ஓர் இந்திய நடிகை ஆவார். *மாமகரு*, *மௌன போராட்டம்*, *எற்ற மந்தாரம்* போன்ற படங்களில் நடித்த இவர், தொலைக்காட்சி நிகழ்ச்சிகளிலும் நடித்துள்ளார்.

தனிப்பட்ட வாழ்க்கை
------------------

யமுனா கருநாடகாவின் பெங்களூரில் தெலுங்கு பேசும் குடும்பத்தில் பிரேமாவாகப் பிறந்தார். இவர்களது பூர்வீகம் ஆந்திராவின் சித்தூர் ஆகும். ஆனால் இவரது குடும்பம் பெங்களூருக்குக் குடிபெயர்ந்தது. இயக்குநர் பாலச்சந்தரின் திரைப்பட அறிமுகத்திற்குப் பிறகுத் தனது பெயரை யமுனா என மாற்றிக்கொண்டார்.

திரைத்துறையில்
--------------

யமுனா சிவ ராஜ்குமாருடன் இணைந்து கன்னட திரைப்படமான *மொடடா மரேயல்லி* (1989) மூலம் ஒரு முக்கிய கதாபாத்திரத்தில் அறிமுகமானார். இவர் 50க்கும் மேற்பட்ட கன்னடம் மற்றும் தெலுங்கு படங்களில் கதாநாயகியாக நடித்துள்ளார். இவர் 1989-இல் விருது பெற்ற தெலுங்குத் திரைப்படமான *மௌன போராட்டம்* மூலம் புகழ் பெற்றார். இத்திரைப்படம் சபீதா பதேயின் நிஜ வாழ்க்கைக் கதையை அடிப்படையாகக் கொண்டது. இது மிகப்பெரிய ஊடக வரவேற்பினைப் பெற்றது. ஒரு அரசாங்க அதிகாரியால் காட்டிக் கொடுக்கப்பட்ட துர்காவாக யமுனா நடித்தார். மேலும் தனது முறையற்ற குழந்தைக்குச் சரியான அடையாளத்தை வழங்கத் திருமண அங்கீகாரம் கோரி தனது திருமண உரிமைகளுக்காக இத்திரைப்படத்தில் போராடும் தாயாக நடித்திருந்தார்.

பின்னர் யமுனா மற்றொரு வெற்றிகரமான திரைப்படமான *மாமகருவில்* வினோத் குமாருக்கு இணையாகச் கதாநாயகிகளில் ஒருவராக நடித்தார். 1990ஆம் ஆண்டு வெளியான *புட்டிண்டி பட்டுச் சேரா* திரைப்படத்தில், மாமியார்களால் துன்புறுத்தப்படும் அதிர்ஷ்டமற்ற மருமகளாக இவர் நடித்தார். 1990ஆம் ஆண்டு <i id="mwOw">எர்ரமந்தாரம்</i> திரைப்படத்தில் முன்னணி நடிகையாகவும் நடித்தார். சிவராஜ்குமார் மற்றும் ரவிச்சந்திரன் ஆகியோருடன் கன்னட படங்களிலும் நடித்துள்ளார்.

திருமணத்திற்குப் பிறகு, இவர் நடிப்பிலிருந்து ஓய்வு பெற்றார். சிறிது இடைவெளிக்குப் பிறகு தொலைக்காட்சித் தொடர்களில் நடிக்க ஆரம்பித்தார். இவர் ஈ தொலைக்காட்சியில் ஒளிபரப்பான *அன்வேஷிதா* என்ற தொலைக்காட்சி தொடரில் நடித்தார்.

திரைப்படவியல்
-------------

 

### தெலுங்கு

 

### மலையாளம்

 

### கன்னடம்

 

### தமிழ்

 

### தொலைக்காட்சி

* *திருவிளையாடல்* (சன் தொலைக்காட்சி)
* *அம்மன்* (சன் தொலைக்காட்சி)
* *விதி* ( ஈ தொலைக்காட்சி) சரோஜா / ரோஸியாக
* ஸ்நிக்தா தேவியாக *அன்வேஷிதா* (ஈ தொலைக்காட்சி).
* *ரக்த சம்பந்தம்* (ஜெமினி தொலைக்காட்சி)
* *அல்லரே அலரி* (ஈ தொலைக்காட்சி பிளஸ்)
* ரோஸியாக *சீதாமா வகிடிலோ சிரிமல்லே செட்டு* (விதி-2).
* *லட்சுமி* (உதயா தொலைக்காட்சி)
* *லட்சுமி ஜான்சியா மகளு* (உதயா தொலைக்காட்சி)
* *தேவி* (ஜீ கன்னடா)
* *தாமினி* (ஜெமினி தொலைக்காட்சி)
* *அம்ருதம்*
* *மௌன போராட்டம்* ( ஈ தொலைக்காட்சி)

மேற்கோள்கள்
-----------

1. 1 2  "Yamuna Biography". cochintalkies. .
2. ↑  "విశాఖ నాకు సొంతిల్లులాంటిది: నటి" (in en). 10 August 2017. .
3. ↑  Bollineni, Haribabu (21 August 2016). "Why Senior Actress Tried to Commit Suicide?". Chitramala. .
4. ↑  Shyam, Prasad S (27 September 2016). "Yamuna back on the big screen". .
5. ↑  "1989 Nandi Awards". .
6. ↑  "1989 Nandi Awards". .
7. ↑  "List of winners of the Nandi Award for Best Feature Film". .
8. ↑  "*Mouna Poratam* Music by S Janaki". .
9. ↑  "1991 Nandi awards". .
10. ↑  "1990 Nandi Awards". .
11. ↑  "ఆ రూమర్ వచ్చాక... సూసైడ్ చేసుకోవాలని నిర్ణయించుకున్నా.. నటి యమున". .

வெளி இணைப்புகள்
---------------

* Yamuna at IMDb
**இராதிகா ஜா** (*Radhika Jha*)(பிறப்பு 1970) ஓர் இந்திய நாவலாசிரியர் ஆவார். இவர் 2002-இல் தனது முதல் நாவலான வாசனைக்காகப் (*சுமெல்*) பிரெஞ்சு பிரிக்ஸ் கெர்லைன் விருதை வென்றார்.

இளமை
----

ஜா 1970-இல் புது தில்லியில் பிறந்தார் மற்றும் மும்பையில் வளர்ந்தார். இவர் தோக்கியோவில் 6 ஆண்டுகள் வாழ்ந்தார். சப்பானிய கலாச்சாரத்தின் அனைத்து அம்சங்களிலும் தன்னை முழுமையாக ஈடுபடுத்திக் கொண்டார், ஜா. பின்னர் இவர் பெய்சிங்கிற்கு குடிபெயர்ந்தார். இப்போது ஏதென்ஸில் தனது தூதர் கணவர் மற்றும் இரண்டு குழந்தைகளுடன் இருக்கிறார்.

கல்வியும் பணியும்
-----------------

ஜா, மாசச்சூசெட்சில் உள்ள ஆம்ஹெர்ஸ்ட் கல்லூரியில் மானுடவியல் கல்வியினைப் பயின்றார். சிக்காகோ பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். பரிமாற்ற மாணவராக பாரிசில் வாழ்ந்தார். ஜா ஒரு பயிற்சி பெற்ற ஒடிசி நடனக் கலைஞரும் ஆவார்.

ஜா ஒரு பத்திரிகையாளராகத் தனது வாழ்க்கையைத் தொடங்கினார். கலாச்சாரம், சுற்றுச்சூழல் மற்றும் பொருளாதாரம் பற்றிய இந்துசுதான் டைம்சு மற்றும் *பிசினஸ் வேர்ல்ட்* ஆகியவற்றில் பணியாற்றினார். இவர் ராஜீவ் காந்தி அறக்கட்டளைக்காகவும் பணியாற்றினார். இங்கு இவர் இந்தியாவின் பல்வேறு பகுதிகளில் பயங்கரவாதத்தால் பாதிக்கப்பட்ட குழந்தைகளின் கல்விக்கான திட்டத்தைத் தொடங்கினார்.

1999-இல் வெளியிடப்பட்ட இவரது முதல் நாவல் வாசனை (*சுமெல்*) ஆகும்.

புத்தகங்கள்
-----------

* *சுமெல்*, சோஹோ பிரஸ் 1999ISBN 9781569472415

* *தி எலிபண்ட் அண்ட் தி மாருதி: கதைகள்*, பெங்குயின் புக்ஸ் 2003ISBN 9780143030454

* *கொம்புகளில் விளக்குகள்*, 2009ISBN 9781905636655

* *மை பியூட்டிஃபுல் ஷேடோ*, ஹார்பர்காலின்ஸ் 2014ISBN 978-1-909762-47-3

மேலும் பார்க்கவும்
------------------

* இந்திய எழுத்தாளர்களின் பட்டியல்

மேற்கோள்கள்
-----------

1. 1 2 3  "My Beautiful Shadow". . "My Beautiful Shadow". *thesusijnagency.com*. Retrieved 27 January 2017.
2. ↑  "Author Profile".. பார்த்த நாள்: 27 January 2017. "Author Profile". *www.goodreads.com*. Retrieved 27 January 2017.
3. ↑  "The Hindu Interview".. பார்த்த நாள்: 27 January 2017.
**நிலத்தடி நிக்கரி வளிமமாக்கல்** அல்லது **நிலத்தடி நிலக்கரி வாயுவாக்கல்** *(underground coal gasification)* என்பது நிலக்கரியை நிலத்தின் அடியில் வாயுவாக்கும் தொழில்முறைச் செயல்முறை ஆகும். சுரங்கம் தோண்டப்படாத நிலக்கரி உள்ள பகுதிகளில் ஆக்சிசனேற்றிகளைப் பயன்படுத்தி வளிமம் நிலமட்டத்திற்கு கொண்டு வரப்படுகிறது. இவ் வளிமமானது நிலப்பரப்பில் துளைகளிட்டு எடுக்கப்படுகிறது. இவ்வாயு எரிபொருளாகவோ ஆற்றல் உற்பத்திக்கோ பயன்படுத்தப்படலாம். வழக்கமான நிலக்கரிச் சுரங்கத்திற்கு ஒரு மாற்றாக இது முன்வைக்கப்படுகிறது.

பொருளாதாரம்
-----------

வழக்கமான நிலக்கரிச் சுரங்கத்தைக் காட்டிலும் நிலத்தடி நிலக்கரி வாயுவாக்கல் முறையால் செலவு குறைவதோடு ஈட்டமும் அதிகம்.

சுற்றுச் சூழல் விளைவுகள்
------------------------

சுற்றுச் சூழலுக்கு சாதகமான மற்றும் பாதகமான விளைவுகள் இரண்டையுமே நிலத்தடி நிலக்கரி வாயுவாக்கல் முறை உருவாக்குகிறது. சல்ஃபர் டை ஆக்சைடு மற்றும் நைதரசன் ஆக்சைடு உமிழ்வைக் குறைக்கிறது. ஆனால் நிலத்தடி நீரில் நச்சுப் பொருட்கள் கலப்பை உண்டாக்கி விடுகிறது.

மேற்கோள்கள்
-----------

1. ↑  Copley, Christine (2007). "Coal". in Clarke, A. W.; Trinnaman, J. A. (PDF). *Survey of energy resources* (21 ). World Energy Council. பக். 7. பன்னாட்டுத் தரப்புத்தக எண்:0946121265 இம் மூலத்தில் இருந்து 2011-04-09 அன்று. பரணிடப்பட்டது... பார்த்த நாள்: 2011-08-09.
2. 1 2  Burton, Elizabeth; Friedmann, Julio; Upadhye, Ravi (2007) (PDF). *Best Practices in Underground Coal Gasification. Technical Report*. Lawrence Livermore National Laboratory. W-7405-Eng-48.. பார்த்த நாள்: 2010-07-31.
3. ↑  
Shu-qin, L. Jun-hua, Y (2002). Environmental Benefits of underground coal gasification. Journal of Environmental Sciences, vol. 12, no. 2, pp.284-288
4. ↑  National Research Council (U.S.). Committee on Ground-Water Resources in Relation to Coal Mining (1981). *Coal mining and ground-water resources in the United States: a report*. United States National Academies. பக். 113. .
**அபிசேக் மிசுரா (Abhishek Mishra)** இந்தியாவைச் சேர்ந்த ஓர் அரசியல்வாதியாவார். 1977 ஆம் ஆண்டு ஆகத்து மாதம் 29 ஆம் தேதியன்று இவர் பிறந்தார். உத்தரப் பிரதேச மாநிலத்தின் சட்டமன்ற உறுப்பினராக இருந்துள்ளார். பேராசிரியரான இவர் உத்தரபிரதேசத்தின் அமைச்சரவைக் குழுவிலும் அமைச்சராக இருந்துள்ளார். இந்திய சரக்கு மற்றும் சேவை வரி குழுவில் உத்தரப் பிரதேச மாநிலத்தைப் பிரதிநிதித்துவப்படுத்தினார். தற்போது சமாச்சுவாதி கட்சியின் தேசிய செயலாளராகவும், செய்தி தொடர்பாளராகவும் பணிபுரிகிறார். அகமதாபாத்தில் உள்ள இந்திய மேலாண்மை கழகத்தில் வணிகக் கொள்கைப் பகுதியின் (வியூகம் மற்றும் கண்டுபிடிப்பு) ஆசிரியராக இருந்தார். கேம்பிரிட்ச்சு பல்கலைக்கழகத்தில் வியூகம் மற்றும் சந்தைப்படுத்தல் பாடங்களில் முனைவர் மற்றும் ஆய்வியல் நிறைஞர் பட்டங்களையும் ஐக்கிய இராச்சியத்தின் கிளாசுகோ நகரத்தில் மேலாண்மை பாடத்தில் முதுநிலை பட்டத்தையும் பெற்றிருந்தார். 

2012 ஆம் ஆண்டில் 16 ஆவது மாநில சட்டமன்றத் தேர்தலில் போட்டியிட்டு ஐந்தாண்டு காலத்திற்கு தேர்ந்தெடுக்கப்பட்டார். சமாச்சுவாடி கட்சியை இவர் பிரதிநிதித்துவப்படுத்தினார்.   . ஆறாவது ஊதியக் குழுவின் ஆலோசகராகவும், பல்வேறு பன்னாட்டு நிறுவனங்களுடன் பணிபுரிவதைத் தவிர, இந்திய ஆட்சிப் பணி, இந்திய காவல் பணி அதிகாரிகளின் பயிற்சி பெற்ற குழுக்களின் ஆலோசகராகவும் உள்துறை மற்றும் பாதுகாப்பு அமைச்சகங்களுக்கும் சேவை செய்துள்ளார்.  உத்தரபிரதேசத்தின் மிக முக்கியமான பிராமண தலைவர்களில் ஒருவராகவும் செயல்பட்டார்.  சமீபத்தில் இலக்னோவில் உள்ள சரோச்சினி நகர் தொகுதியில் இருந்து சட்டமன்ற உறுப்பினருக்கான போட்டியில் பங்கேற்க வழங்கப்பட்டது.  பேராசிரியர் மிசுரா உத்தரபிரதேச தேர்தல் பிரச்சாரத்தில் சமூக ஊடகங்களின் முக்கியத்துவத்தை வலியுறுத்தினார்.

மேற்கோள்கள்
-----------

1. ↑  "Uttar Pradesh Legislative Assembly (UPLA): Member info" இம் மூலத்தில் இருந்து 3 February 2021 அன்று. பரணிடப்பட்டது.. .
2. ↑  "2012 Election Results". .
3. ↑  "Lucknow switch: How IITian Abhishek Mishra replaced Mulayam man in 5 minutes flat". .
4. ↑  "IIM prof turns candidate,stays manager". .
5. ↑  "एसपी के पूर्व मंत्री अभिषेक मिश्रा बोले- यूपी में ब्राह्मण के बिना राजतिलक अधूरा". .
6. ↑  "UP polls: Samajwadi Party fields former ministers Swami Prasad Maurya from Fazilnagar, Abhishek Mishra from Sarojini Nagar". .
7. ↑  "Assembly elections: Terabytes for mega-votes". .
கோடி மகளிர் கல்லூரி
**தெலங்காணா மகளிர் பல்கலைக்கழகம்** (*Osmania University College for Women*) முன்பு **உசுமானியா பல்கலைக்கழக மகளிர் கல்லூரி** என வழங்கப்பட்டது. இது இந்தியாவின் ஐதராபாத்து நகரில் உள்ள ஒரு மாநில பல்கலைக்கழகம். இது முன்னர் உசுமானியா பல்கலைக்கழகத்தின் மகளிர் கல்லூரியாக இருந்தது. இந்தியாவில் பிரித்தானியப் பாரம்பரியத்தின் ஒரு பகுதியாக இந்த கல்லூரியின் முக்கிய கட்டிடம், அழகியல், கட்டிடக்கலை மற்றும் வரலாற்று முக்கியத்துவம் வாய்ந்த ஒரு நினைவுச்சின்னமாக உள்ளது. 1803ஆம் ஆண்டில் பிரித்தானியக் குடியுரிமை பெற்ற ஜே. ஏ. கிர்க்பாட்ரிக், மதராசு பொறியியலாளர்களின் படைத்தளபதி சாமுவேல் ரஸ்ஸல் என்பவர் கொல்கத்தாவில் உள்ள ஆளுநர் மாளிகைக்குப் போட்டியாக ஒரு கட்டமைப்பை உருவாக்கினார்.

வரலாறு
------

 முன்னாள் கோடி ரெசிடென்சி.
இது கல்லூரியாக 1924-ல் தொடங்கப்பட்டது. 1939-ல், கல்லூரி *கோல்டன் த்ரெஷோல்டுக்கு* மாற்றப்பட்டது. பின்னர் 1949-ல் ஜேம்சு அகில்லெசு கிர்க்பாட்ரிக் மாளிகையான *கோடி ரெசிடென்சிக்கு* சொந்தமான இதன் தற்போதைய இடத்திற்கு மாற்றப்பட்டது.

2022-ல், இக்கல்லூரியானது தெலங்காணா மகளிர் பல்கலைக்கழகமாகத் தரம் உயர்த்தப்பட்டது. இப்பல்கலைக்கழகம் மகளிருக்கானப் பொறியியல் படிப்புகளையும் வழங்கத் திட்டமிட்டுள்ளது.

வளாகம்
------

இந்த வளாகம் 42 ஏக்கர் பரப்பளவில் அமைந்துள்ளது.

கல்வி
-----

 ஐதராபாத்தில் உள்ள உஸ்மானியா பல்கலைகழகத்தின் பெண்களுக்கான பல்கலைக்கழக கல்லூரியின் XIV பட்டமளிப்பு விழாவில், துணைக் குடியரசுத் தலைவர் எம். வெங்கையா நாயுடு, மாணவர்களுக்கு தங்கப் பதக்கங்களை வழங்கினார்.
மகளிர் கல்லூரி பெண்களுக்கான பட்டதாரி மற்றும் முதுகலை படிப்புகளை வழங்குகிறது.

பட்டமளிப்பு விழாக்கள்
---------------------

கல்லூரியின் XIVவது பட்டமளிப்பு விழா 4 அக்டோபர் 2018 அன்று கல்லூரி வளாகத்தில் நடைபெற்றது. இந்தியாவின் குடியரசுத் துணைத் தலைவர் எம். வெங்கையா நாயுடு தலைமையில் நடைபெற்றது.

மேலும் பார்க்கவும்
------------------

* இந்தியாவில் கல்வி
* இந்தியாவில் எழுத்தறிவு
* தெலங்காணாவில் உள்ள உயர்கல்வி நிறுவனங்களின் பட்டியல்

மேற்கோள்கள்
-----------

1. ↑  "காப்பகப்படுத்தப்பட்ட நகல்" இம் மூலத்தில் இருந்து 2022-01-08 அன்று. பரணிடப்பட்டது.. .
2. ↑  Rani, E. Sudha (2015). "WOMEN'S EDUCATION IN HYDERABAD STATE – PUBLIC AND PRIVATE INSTITUTIONS". *Proceedings of the Indian History Congress* **76**: 521–531. பன்னாட்டுத் தர தொடர் எண்:2249-1937. .
3. ↑  "University College for Women renamed as Telangana Mahila Viswavidyalayam" (in en). 2022-07-18. .
4. ↑  Today, Telangana (2022-04-30). "Telangana Women's University plans emerging tech courses" (in en-US). .
5. ↑  Reddy, R. Ravikanth (2022-01-20). "New colleges trigger women's varsity decision" (in en-IN). *The Hindu*. பன்னாட்டுத் தர தொடர் எண்:0971-751X. .

வெளி இணைப்புகள்
---------------

* அதிகாரப்பூர்வ தளம்
குடல் மென்சவ்வுப் படலங்களில் ஒட்டி வாழும் கொழுக்கிப் புழுக்கள்
**ஒட்டுண்ணிப் புழு** என்பது மெய்க்கருவுயிரி (eukaroytic) ஒட்டுண்ணிகளின் ஒரு பிரிவாகும். இது பேன்கள் போன்ற வெளிப்புற ஒட்டுண்ணிகளைப் போலன்றித் தாங்கள் தொற்றிக்கொள்ளும் ஓம்புயிர்களுக்கு உள்ளே வாழ்கின்றன. புழுக்கள் போன்ற இவ்வுயிரினங்கள் உயிருள்ள ஓம்புயிர்களிலிருந்து தமக்கு வேண்டிய உணவையும், பாதுகாப்பையும் பெற்றுக்கொள்கின்றன. அதேவேளை ஓம்புயிர்கள் உணவிலிருந்து தமக்குவேண்டிய ஊட்டச்சத்துக்களைப் பெற்றுக்கொள்வதில் பாதிப்பு ஏற்படுத்துவதுடன் அவை பலவீனம் ஆவதற்கும், நோயுறுவதற்கும் காரணமாக அமைகின்றன. சமிபாட்டுத் தொகுதிகளுள் வாழும் ஒட்டுண்ணிகள் குடல்வாழ் ஒட்டுண்ணிகள் எனப்படுகின்றன. இவை மனிதர்கள் அல்லது பிற விலங்குகளின் உடல்களுள் வாழக் கூடியன. 

ஒட்டுண்ணிப் புழுக்கள் மற்றும் அவை ஓம்புயிர்களில் ஏற்படுத்தும் தாக்கங்கள் ஆகியவை பற்றிய ஆய்வு புழுஒட்டுண்ணியியல் (Helminthology) எனப்படுகின்றது. ஒட்டுண்ணிப் புழுக்கள் நாடாப் புழுக்கள், உருளைப் புழுக்கள், தட்டைப் புழுக்கள் என மூன்று பிரிவுகளாகப் பிரிக்கப்படுகின்றன.

மேற்கோள்கள்
-----------

1. ↑  "CDC - Parasites - About Parasites" (in en-us). 20 April 2018. .
2. ↑  "CDC Centers for Disease Control and Prevention, about parasites". CDC. .
3. ↑  Jirillo, E. Magrone, T. Miragliotta, G. (2014). "Immunomodulation by Parasitic Helminths and its Therapeutic Exploitation". In: Pineda, M.A. Harnett, W. (eds.), *Immune Response to Parasitic Infections* (Vol. 2, pp. 175–212), Bentham eBooks, எஆசு:10.2174/97816080598501140201, ISBN 978-1-60805-985-0.
தரைப்பகுதி மற்றும் நீர்ப்பகுதி ஒளிச்சேர்க்கை நுண்ணுயிரிகள்: பாசி படர்ந்த நீரில் விழுந்த மரக்கட்டையில் வளரும் தாவரங்கள்
**ஒளிச்சேர்க்கை நுண்ணுயிரிகள்** (*Phototrophs*, *கிரேக்கம்*: φῶς, φωτός = ஒளி, τροϕή = வளர்ச்சி) உயிரினங்கள் ஒளியணுவைக் கைப்பற்றி ஆற்றல் பெறுபவையாகும். இவை ஒளியிலிருந்து பெறும் ஆற்றலை பல்வேறு உயிரணு உயிர்பொருள் மாறுபாட்டு செய்முறைகளுக்கு பயன்படுத்திக் கொள்கின்றன. ஒளிச்சேர்க்கை நுண்ணுயிரிகள் கட்டாயமாக ஒளித்தொகுப்பில் ஈடுபடும் என்ற தவறான கருத்து உள்ளது. அனைத்துமில்லாவிடினும் பல ஒளிச்சேர்க்கை நுண்ணுயிரிகள் ஒளித்தொகுப்பில் ஈடுபடுகின்றன; இவை உட்சேர்க்கை மூலமாக காபனீரொக்சைட்டை கரிமப் பொருளாக மாற்றி தங்கள் கட்டமைப்பு, செயலாக்கம் மற்றும் பிந்தைய சிதைவுக்கு ஏற்றவையாக (மாவுப்பொருள், சர்க்கரை, கொழுப்பு என) பயன்படுத்திக் கொள்கின்றன. ஒளிச்சேர்க்கை நுண்ணுயிரிகள் இலத்திரன் கடத்திச் சங்கிலிகளை பயன்படுத்தியோ நேரடி நேர்மின்னி இறைத்தோ மின்னணு-வேதி சாய்வை ஏற்படுத்துகின்றன; இதனைப் பயன்படுத்தி ஏடிபி சின்தேசு உயிரணுக்களுக்கு மூலக்கூற்று ஆற்றலை வழங்குகின்றன.

மேற்கோள்கள்
-----------

1. ↑  Lwoff, A. C.B. van Niel, P.J. Ryan, and E.L. Tatum (1946). Nomenclature of nutritional types of microorganisms. *Cold Spring Harbor Symposia on Quantitative Biology* (5th edn.), Vol. XI, The Biological Laboratory, Cold Spring Harbor, NY, pp. 302–303, .
2. ↑  Schneider, С. K. 1917. *Illustriertes Handwörterbuch der Botanik.* 2. Aufl. herausgeg. von K. Linsbauer. Leipzig: Engelmann, .
3. ↑  Hine, Robert (2005). *The Facts on File dictionary of biology*. Infobase Publishing. பக். 175. பன்னாட்டுத் தரப்புத்தக எண்:978-0-8160-5648-4.
**உஷா வர்மா** ஓர் இந்திய அரசியல்வாதி. இவர் 1998, 2004 மற்றும் 2009ஆம் ஆண்டுகளில் சமாஜ்வாதி கட்சியின் உறுப்பினராகப் பட்டியல் இனத்தவருக்கு ஒதுக்கப்பட்ட ஹார்தோய் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உறுப்பினராகத் தேர்ந்தெடுக்கப்பட்டார். இவர் 2002-இல் உத்தரப் பிரதேசச் சட்டப் பேரவைக்கு உறுப்பினராகவும் தேர்ந்தெடுக்கப்பட்டார். 2003-இல் முலாயம் சிங் யாதவ் அமைச்சரவையில் அமைச்சரானார். மறைந்த நாடாளுமன்ற உறுப்பினர் பர்மாய் லாலின் மருமகள் இவர். இவர் சிறையிலிருந்தபோது 1962-இல் தனது முதல் தேர்தலில் வெற்றி பெற்றதற்காகப் பிரபலமானவர்.

இளமை
----

உஷா வர்மா 5 மே 1963 அன்று உத்தராகண்டு மாநிலத்தில் உள்ள அரித்துவாரில் பசந்த் குமார் மற்றும் உஷா வர்மா ஆகியோருக்கு மகனாகப் பிறந்தார். உத்தரப் பிரதேச மாநிலம் ரூர்க்கியில் உள்ள எஸ்டி பட்டக் கல்லூரி மற்றும் பிஎஸ்எம் பட்டக் கல்லூரியில் ஆங்கிலத்தில் முதுகலைப் பட்டம் பெற்றார்.

பின்னர் உஷா லால் பிஹாரியை 29 சனவரி 1988-இல் திருமணம் செய்து கொண்டார். இந்த இணையருக்குச் சில வருடங்களில் ஒரு மகனும் ஒரு மகளும் பிறந்தனர்.

தனிப்பட்ட நலன்கள்
-----------------

சமூகப் பணிகளில் ஆர்வம் கொண்டிருந்த இவர், 1999-இல் பெண்கள் அதிகாரமளிப்பதற்கான கூட்டுக் குழுவின் உறுப்பினராகவும் இருந்தார். பின்னர் 2004-இல் பட்டியல் சாதிகள் மற்றும் பழங்குடியினர் நலன் தொடர்பான குழுவின் உறுப்பினராகவும் இருந்தார். மேலும் 2004 முதல் 2009 வரை சமூக நீதி மற்றும் அதிகாரமளித்தல் குழுவின் உறுப்பினராகவும் இருந்தார்.

பாடுவது, சமையல் செய்வது மற்றும் வண்ணம் தீட்டுவது போன்றவை இவரின் பொழுது போக்காகும். தாழ்த்தப்பட்ட, ஏழை குழந்தைகள் மற்றும் பெண்களின் முன்னேற்றத்திற்காகவும் இவர் பாடுபடுகிறார். மக்களின் அடிப்படைத் தேவைகளைப் பூர்த்தி செய்யக்கூடிய ஒரு சிறந்த சமுதாயத்திற்காக இவர் பணியாற்றி வருகிறார். இவர் ஒரு விவசாயி, கட்டிடக் கலைஞர், அரசியல் மற்றும் சமூக சேவகர் மற்றும் வணிக நபராகவும் பணியாற்றுகிறார்.

மேற்கோள்கள்
-----------

1. ↑  "Dhritrashtra Syndrome' dominates phase III in UP". *Ashish Tripathi*. The Times of India. 20 April 2014. Retrieved 22 October 2015.
2. ↑  "Maya woos Brahins, Muslims in reserved constituency". *Pankaj Shah*. The Times of India. 11 April 2014. Retrieved 22 October 2015.
3. ↑  "Mulayam inducts 91 ministers". Rediff. 3 October 2003. Retrieved 22 October 2015.
4. 1 2  "Members : Lok Sabha". *164.100.47.194*. Retrieved 2017-07-29.
5. ↑  "Usha Verma : Samajwadi Party, MP (Lok Sabha), Hardoi Constituency". *Janpratinidhi*. Retrieved 2017-07-29.

வெளி இணைப்புகள்
---------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
**ஜி. கே. மூப்பனார்** (*G. K. Moopanar* ஆகஸ்ட் 19, 1931 - ஆகஸ்ட் 30, 2001) ஒரு தமிழக அரசியல்வாதி ஆவார்.

தஞ்சாவூர் மாவட்டம் கும்பகோணம் அருகே சுந்தரபெருமாள் கோவில் கிராமத்தில் பெரும்பண்ணையார் குடும்பத்தில் கோவிந்தசாமி மூப்பனார் செல்லத்தம்மாள் ஆகியோருக்கு புதல்வராக பிறந்தவர். இவரது உடன் பிறந்தோர் அறுவர் - சகோதரர்கள்: ஜி. ரெங்கசாமி மூப்பனார், ஜி.சம்பத் மூப்பனார், ஜி.சந்துரு மூப்பனார்; சகோதரிகள்: ராமாநுஜத்தம்மாள், சாந்தா அம்மாள், சுலோச்சனா அம்மாள். இவர் மனைவி பெயர் கஸ்தூரி.

தமிழக சட்டபேரவை காங்கிரஸ் தலைவராக ஒருமுறையும், நான்கு முறை நாடாளுமன்ற மாநிலங்களவை உறுப்பினராகவும், இரு முறை தமிழக காங்கிரஸ் தலைவராகவும், அகில இந்திய காங்கிரஸ் பொதுச் செயலாளராக எட்டாண்டுகளும் பணியாற்றிய இவர் கருத்து வேறுபாடால் தமிழ் மாநில காங்கிரஸ் என்ற கட்சியை நிறுவி அதன் தலைவராக பணியாற்றி இறுதியில் 30-8-2001 ல் காலமானார்.

ஜி. கே. மூப்பனார் நினைவிடம்
இவரது மகன் ஜி.கே.வாசன்.சென்ற நடுவண் அரசின் கப்பல் மற்றும் போக்குவரத்து துறை அமைச்சராக இருந்தார்.

வகித்த பதவிகள்
--------------

* புரவலர்-தலைவர் கும்பகோணம் சாரணர் சங்கம்
* தலைவர் சந்திரசேகராபுரம் கூட்டுறவு பண்டகசாலை 1956-1972
* ,, திருவையாறு ஸ்ரீ தியாகப் பிரம்ம மகோத்சவ சபை 1980-2001
* ,, தஞ்சாவூர் மாவட்ட காங்கிரஸ் கமிட்டி 1965-1975
* ,, தமிழ்நாடு காங்கிரஸ் கமிட்டி 1976-1980
* பொதுச் செயலாளர் அகில இந்திய காங்கிரஸ் கமிட்டி 1980-1988
* தலைவர் தமிழ்நாடு காங்கிரஸ் கமிட்டி 1988-1989
* தமிழ்நாடு சட்டமன்ற காங்கிரஸ் கட்சி தலைவர் 1989-1990
* ராஜ்யசபா உறுப்பினர் 1977-1989
* தமிழ் மாநில காங்கிரஸ் நிறுவனத்தலைவர் 1996-2001
* ஆயுள் உறுப்பினர் தமிழ்நாடு கிரிக்கெட் சங்கம்

ஈடுபாடு
-------

* இசை
* அரசியல்
* பொதுத் தொண்டு

மேற்கோள்கள்
-----------

* பரணிடப்பட்டது 2009-10-27 at the வந்தவழி இயந்திரம்
* பரணிடப்பட்டது 2010-11-21 at the வந்தவழி இயந்திரம்
*
**பெண்கள்** **பற்றிய ஆராய்ச்சிக்கான ஒலி மற்றும் படக் காப்பகம்** (Sound and Picture Archives for Research on Women or **SPARROW**) என்பது மும்பையின் தாகிசரில் அமைந்துள்ள இந்தியப் பெண்களின் வரலாற்றை பற்றிய ஒலி மற்றும் படக் காப்பகமாகும்.

இந்த ஆவணக் காப்பகத்தில் இந்தியாவின் பெண்களின் வரலாறு தொடர்பான அச்சு, காட்சி, புகைப்படம் மற்றும் திரைப்படப் பொருட்கள் சேகரிக்கப்பட்டுள்ளன. 1988 ஆம் ஆண்டு தமிழ் பெண்ணிய எழுத்தாளர் சி.எஸ்.லக்ஷ்மி(அம்பை) அவர்களால் நிறுவப்பட்ட இந்த காப்பகம், இந்தியாவின் பெண்களின் வரலாற்றின் மிகப்பெரிய காப்பகமாகும். 

  

இந்த காப்பகம் பெண்களைப் பற்றிய வாய்மொழி வரலாறு, தனிப்பட்ட ஆவணங்கள், பதிவு செய்யப்பட்ட பேச்சுகள், புகைப்படங்கள், சுவரொட்டிகள், பாடல்கள், கலைப் பணிகள் போன்றவற்றைச் சேகரிப்பதோடு. பல்வேறு துறைகளில் மாற்றத்தின் முகவர்களாக விளங்கும் பெண்களைப் பற்றிய ஆவணப்படங்களையும் உருவாக்கிவருகிறது.

வரலாறு
------

இந்த பெண்கள் காப்பகத்தை ஒரு சாதாரண சேகரிப்பு மையமாக அமைக்காமல், துடிப்பான மற்றும் தகவல்தொடர்பு கொண்ட ஒரு காப்பகமாக உருவாக்கும் யோசனையை அடிப்படையாகக் கொண்டு நிறுவன அறங்காவலர் டாக்டர்.சி.எஸ்.லட்சுமி, டாக்டர் நீரா தேசாய் மற்றும் டாக்டர் மைத்ரேயி கிருஷ்ணராஜ் ஆகியோரால் இந்த காப்பகம் **'குருவி'** என்ற புனைப்பெயரோடு 1988 ஆம் ஆண்டில் தொடங்கப்பட்டது. 

  

இதன் ஆரம்ப நான்கு ஆண்டுகளில் இந்தியா முழுவதும் சென்று ஆவணங்களையும் பிற சேகரிப்புகளையும் செய்ததோடு இவ்வமைப்பு இயங்க தேவையான நிதியுதவிக்கும் இதன் நிறுவனர்கள் முயன்றுள்ளனர். இது ஆரம்பிக்கப்பட்டு 20 ஆண்டுகளுக்கு பின்னரே பல்வெறு நிருவனக்களின் நிதி ஆதரவோடு சொந்த கட்டிடம் 2008 ஆம் ஆண்டில் இதன் சொந்த கட்டிடத்திற்கு மாறியுள்ளது. இது **கூடு** என்று அழைக்கப்படுகிறது.

மேற்கோள்கள்
-----------

1. ↑  Pant Zachariah, Mini (22 February 2010). "A treasure of women's history at SPARROW". *Hindustan Times* இம் மூலத்தில் இருந்து 28 February 2014 அன்று. பரணிடப்பட்டது... பார்த்த நாள்: 21 January 2014.
2. ↑  Onkar, Deepa (28 February 2010). "SPARROW flies high". *The Hindu*.. பார்த்த நாள்: 21 January 2014.
3. ↑  Faleiro, Sonia (11 October 2008). "Spoken like a woman". *Mint*.. பார்த்த நாள்: 21 January 2014.
4. ↑  Kumar, N Vinoth (2 July 2013). "Archiving politics of daily life". *The New Indian Express*.. பார்த்த நாள்: 21 January 2014.
5. ↑  glus@jgu.edu.in, Global Library-O. P. Jindal Global University. "Library Guide - O.P. Jindal Global University". *libguides.jgu.edu.in* (in ஆங்கிலம்). Retrieved 2024-02-16.
6. ↑  "இறக்கைகளைக் கண்டறிதல்".
**மகரிஷி கார்வே ஸ்திரீ சிக்ஷன் சம்ஸ்தாவின் கம்மின்ஸ் மகளிர் பொறியியல் கல்லூரி, நாக்பூர்** (CCOEW, நாக்பூர்) என்பது இந்தியாவின் மகாராஷ்டிர மாநிலம் நாக்பூர் மாவட்டத்தில் 2010 ஆம் ஆண்டில் நிறுவப்பட்ட மகளிர் பொறியியல் கல்லூரியாகும். நாக்பூர் பல்கலைக்கழகத்தோடு இணைந்துள்ள இக்கல்லூரியானது மகரிஷி கார்வே ஸ்திரீ சிக்ஷன் சம்ஸ்தா என்ற அமைப்பினால் நிவகிக்கப்படுகிறது.

புதுமையான நடைமுறைகள் மற்றும் தரமான வேலைவாய்ப்புகள் மூலம் தரமான கல்வியை வழங்குவதை நோக்கமாகக் கொண்டு இயங்கிவரும் இக்கல்லூரியானது தேசிய மதிப்பீடு மற்றும் தரச்சான்று அவையினால் பி ++ தரமதிப்பு பெற்று அங்கீகரிக்கப்பட்டுள்ளது.

வரலாறு
------

1896 ஆம் ஆண்டில் மகரிஷி கார்வே என்பவர் சமூக ரீதியாக ஒடுக்கப்பட்ட பெண்களின் கல்வி மற்றும் விடுதலை ஆகியவைகளுக்காக **ஹிங்னே ஸ்திரீ சிக்ஷன் சம்ஸ்தா** என்ற தொண்டு நிறுவனத்தை தொடங்கியுள்ளார். இதுவே பிற்பாடு **மகரிஷி கார்வே ஸ்திரீ சிக்ஷன் சம்ஸ்தா**(MKSSS), என மாறியுள்ளது.

இந்நிறுவனத்தின் பெயர் இந்தி மொழியில் அமைந்துள்ளது. அதில், **கார்வே** என்பது நிறுவனரின் பெயராகும். இவர் **மகரிஷி** அதாவது சிறந்த முனிவர் என்று பெருமையாக அழைக்கப்பட்டார். **ஸ்திரீ** என்றால் பெண்கள், **சிக்ஷன்** என்றால் கல்வி மற்றும் **சமஸ்தா** என்றால் நிறுவனம் அதன்படி **கார்வே மகரிஷி பெண்கள் கல்வி நிறுவனம்** என்பதே இதன் பொருளாகும். 

இதன் மூலம் முதன்முதலில் புனேவில் மகரிஷி கார்வே ஸ்திரீ சிக்ஷன் சம்ஸ்தாவின் கம்மின்ஸ் மகளிர் பொறியியல் கல்லூரி என்ற பெயரில் பெண்களுக்கான பொறியியல் கல்லூரியை நிறுவியது , இவ்வாறு இது தொடங்கி, 119 ஆண்டுகளில் புனே, நாக்பூர், சதாரா, வை, ரத்னகிரி, கம்ஷெட் போன்ற மகாராஷ்டிரா மாநிலத்தின் பிற மாவட்டங்களில் பல கல்வி நிறுவனங்களை ஆரம்பித்து நடத்திவருகிறது. 

இந்த நாக்பூரில் அமைந்துள்ள கம்மின்ஸ் மகளிர் பொறியியல் கல்லூரி ராஷ்டிரசந்த் துகாடோஜி மகாராஜ் நாக்பூர் பல்கலைக்கழகத்துடன் இணைக்கப்பட்டுள்ளது

படிப்புகள்
----------

கம்மின்ஸ் பொறியியல் கல்லூரி, நாக்பூர், 

* ஆராய்ச்சி மற்றும் மேம்பாடு,
* கணினி பொறியியல்,
* மின்னணுவியல் மற்றும் தொலைத்தொடர்பு பொறியியல்,
* இயந்திர பொறியியல் மற்றும் ஆலோசனை ஆகியவற்றுடன் தொடர்புடைய பல்வேறு பொறியியல் துறைகளில் இளங்கலை பாடங்களை பயிற்றுவிக்கிறது.

மேற்கோள்கள்
-----------

1. ↑  "Cummins College of Engineering for Women, Nagpur" இம் மூலத்தில் இருந்து 2018-08-05 அன்று. பரணிடப்பட்டது.. .
2. ↑  "Institute Profile | About Legacy of Cummins College of Engineering for Women, Nagpur" இம் மூலத்தில் இருந்து 2017-12-17 அன்று. பரணிடப்பட்டது.. .
3. ↑  "Pune engineering college for women registers strong placements | Pune News - Times of India". .
4. ↑  "Allied Science | Cummins College of Engineering For Women, Nagpur.". .
5. ↑  "Departments | Cummins College of Engineering For Women, Nagpur.". .
**ஆந்திர மகிளா சபா தகவற்பள்ளி (Andhra Mahila Sabha School Of Informatics)** என்பது இந்தியாவின் தெலுங்கானா மாநிலத்தில் ஐதராபாத்தில் அமைந்துள்ள பெண்களுக்கான தகவல் சார்ந்த மேலாண்மை கல்லூரியாகும். 

இந்திய கணிணி கழகம் (Computer Society of India (CSI)) என்பதன் நிறுவன உறுப்பினரான இக்கல்லூரி ஆந்திர மகிளா சபாவின் ஒரு பிரிவாகும். தெலங்காணா மகளிர் பல்கலைக்கழகத்தின் கீழ் இணைக்கப்பட்டுள்ள இக்கல்லூரி, மேலாண்மை படிப்பில் பட்டம் பெறும் பெண்களுக்கான முதுகலை பாடத்திட்டத்தை பயிற்றுவிக்கிறது. 2003 ஆம் ஆண்டில் DVR விட்டல் மற்றும் இக்கல்லூரியின் முன்னாள் இயக்குனர் ஷௌகத் ஏ மிர்சா ஆகியோரின் வழிகாட்டுதலின் கீழ் இதன் மாணவர் பிரிவு நிறுவப்பட்டுள்ளது.

வரலாறு
------

1998 ஆம் ஆண்டு நிறுவப்பட்ட இக்கல்லூரி *பத்ம விபூஷன்* விருது பெற்றவரும் இந்திய சுதந்திரப் போராட்ட வீரருமான துர்காபாய் தேஷ்முக்கினால் நிறுவப்பட்ட துர்காபாய் தேஷ்முக் மகிளா சபா எனப்படும் **ஆந்திர மகிளா சபா எனப்படும்** தன்னார்வ சமூக நல அமைப்பின் மூலம் தொடங்கப்பட்டதாகும். 

வணிக நிர்வாகம் மற்றும் கணினி பயன்பாடுகளில் முதுகலை படிப்புகளில் தரமான கல்வியை வழங்குவதன் மூலம் பெண்களுக்கு அதிகாரம் அளிப்பது மற்றும் அவர்களின் வாழ்வில் நேர்மறையான மாற்றத்தைக் கொண்டு வருவது ஆகியவைகளை இதன் முக்கிய நோக்கமாகக் கொண்டுள்ளது.

அங்கீகாரம்
----------

தெலங்காணா மகளிர் பல்கலைக்கழகத்துடன் இணைக்கப்பட்டுள்ள இக்கல்லூரியானது, அகில இந்திய தொழில்நுட்பக் கல்விக் குழுனால் அங்கீகரிக்கப்பட்டுள்ளது. 

1. ↑  "AMSSOI - ஆந்திரா மகிளா சபா இன்ஃபர்மேட்டிக்ஸ் பள்ளி". .
2. ↑  "Andhra Mahila Sabha School of Informatics, Hyderabad Infrastructure and Facilities". .
3. ↑  "தெலுங்கானா மாநிலத்திற்கான AICTE அங்கீகரிக்கப்பட்ட கல்வி நிறுவனங்களின் பட்டியல்: 2023-2024". .
**ஸ்ரீ வீரவேங்கட சத்தியநாராயண சுவாமி கோயில்** (Sri Veera Venkata Satyanarayanaswamy Temple) அல்லது அன்னவரம் கோயில் என்பது இந்தியாவின் ஆந்திர மாநிலத்தின் கிழக்கு கோதாவரி மாவட்டம்|கிழக்கு கோதாவரி மாவட்டத்தில்]] உள்ள அன்னவரம் நகாில் அமைந்துள்ள ஒரு வைணவக் கோயில் ஆகும். இந்தக் கோயில் இரத்தனகிாி என பெயாிடப்பட்ட குன்றில் உள்ளது. இக்கோயில் விஷ்ணுவின் அவதாரமான வீரவேங்கட சத்தியநாராயணனுக்கு அா்பணிக்கப்பட்டுள்ளது.

ஸ்ரீ வீர வேங்கட சத்யநாராயண கோயில், அன்னவரம்

நிா்வாகம்
---------

இந்த கோயில் பணிகள் ஆந்திராவின் எண்டோமென்ட்ஸ் திணைக்களத்தின் கீழ் நிா்வகிக்கப்படுகிறது.

கட்டிடக்கலை
-----------

பம்பா நதிக்கரையில் ரத்தினகிாி மலையில் இக்கோயில் அமைந்திருக்கிறது. இக்கோயிலில் அமைக்கப்பட்டுள்ள படிகள் மீது ஏறிச்சென்றோ அல்லது சாலை வழியாகவோ (3 கி.மீ) செல்லலாம். இந்தக் கோயில் நான்கு மூலைகளில் அமைக்கப்பட்ட சக்கரங்களால் இக்கோயில் தேரை ஒத்திருக்கிறது. பிரதான கருவறை இரண்டு தளங்களைக் கொண்டுள்ளது. மேலும் பிரதான நுழைவு வாயிலில் தங்கமுலாம் பூசப்பட்டிருக்கிறது. சத்தியநாராயண விரதங்களை நடத்துவதற்காக, இந்த கோயில் மண்டபம் ஒன்று உள்ளது.

பூஜைகள் மற்றும் பண்டிகைகள்
--------------------------

* சத்தியநாராயண பூஜை

குறிப்புகள்
-----------

1. 1 2  "Gold-plated main entrance of Annavaram temple inaugurated". *The Hindu*. 24 March 2016.. பார்த்த நாள்: 10 November 2017.
2. ↑  Praveen, Kishan. "Annavaram Temple Vratham". Gokshetra.. பார்த்த நாள்: 19 June 2023.
3. ↑  "Trust boards named for AP temples". *The Hans India*. 1 October 2016.. பார்த்த நாள்: 10 November 2017.
4. 1 2  Sanjani, Manohar (1 January 1998). *Encyclopaedia of Tourism Resources in India, Volume 2*. Kalpaz publications. பக். 29. பன்னாட்டுத் தரப்புத்தக எண்:81-7835-018-1.
**அரணை** (*skink*) என்பது **சின்சிடே** (*Scincidae*) என்ற குடும்பத்தைச் சேர்ந்த பல்லியோந்திகள் ஆகும். சின்சிடே குடும்பத்தில் 1500 வகையான உயிரினங்கள் உள்ளன .
இவை வறண்ட இடங்களில் வசிக்கக் கூடிய உயிரினமாகும். வெப்பமான வேளைகளில் மட்டுமே இவை வெளியில் இயங்குகின்றன. இரவு வேளைகளில் கற்களுக்கு அடியிலோ, பொந்துகளிலோ நுழைந்து கொள்ளும். நீண்ட குளிர்காலங்களில் பொந்துகளில் நுழைந்து கொண்டு நுழைவுப் பகுதியை பாசியால் அடைத்துவிட்டு ஆழ்ந்த உறக்கத்தில் இருக்கத் தொடங்கிவிடும்.

* பெண் அரணை முட்டைகளுடன்பெண் அரணை முட்டைகளுடன்
* ஆத்திரேலிய அரணைஆத்திரேலிய அரணை
* இந்திய அரணைஇந்திய அரணை
* இலங்கையில் காணப்படும் அரணைஇலங்கையில் காணப்படும் அரணை

உடலமைப்பு
---------

அரணையின் தோல் உலர்ந்தது. கொம்புச் செதில்கள் எனும் படிவைக் கொண்டு மூடிக் கொண்டிருக்கும். இத்தோல் அதன் உடலை வறண்ட காற்றில் நீர் ஆவி ஆகாதபடி காக்கிறது. இவை தோலினால் மூச்சு விடுவதில்லை. கோடைக் காலத்தில் அரணை அடிக்கடி தோல் உரித்துக் கொள்ளும். உள்ளிருந்து வளரும் புதிய படிவு பழைய தோலுக்கு அடியில் உருவானதும் தோலின் கொம்புப் பொருளிலான படிவு சீரற்ற துண்டுகளாகப் பிரிந்து விழுந்து விடுகின்றன.

நிறம்
-----

ஆண் அரணை பச்சை நிறமும், பெண் அரணை சாம்பல் கலந்த பழுப்பு நிறமும் உடையது. இதனால் அரணை தரையிலும், புல்வெளிகளிலும் கண்ணுக்குத் தெரிவதில்லை. பிராசினோகீமா பேரின அரணைகளின் நிறம் பசுமை கலந்த இரத்த சிவப்பாக காணப்படும். பைல்விர்டின் எனும் பித்த நிறமி கழிவுப்பொருளாகச் சேர்வதால் இந்நிறம் தோன்றுகிறது.

உணவு
----

அரணை, ஊனுண்ணி வகையினைச் சார்ந்தது. அதிகமாக பூச்சிகளை உண்ணக்கூடியன. பூச்சிகள், சிலந்தி, புழுக்கள் போன்றவற்றை உணவாக உட்கொள்கின்றன. அரணைகளுக்கு உண்ணும் உயிரினங்களின் உடலிலுள்ள நீரும், பனித்துளிகளும் போதுமானதாக இருக்கின்றன. இவை உண்ணும் உணவில் 60% தாவர உணவாகவும் 40% மாமிச உணவாகவும் உள்ளது.

பாதுகாப்பு
----------

அரணைகள் பகைவர்களிடமிருந்து தப்பித்துக் கொள்ள அதன் வாலை முறித்துக் கொண்டு ஓடி ஒளிந்து விடுகின்றன. இப்படி வாலை முறித்துக் கொள்வது தன் உறுப்பு முறிவு என்று சொல்லப்படுகிறது. வாலை இழந்து உயிரைக் காத்துக் கொள்ளும் வாய்ப்பு அதற்கு உள்ளது. இதன் வால் சில நாட்களில் மறுபடி வளர்ந்து விடுகிறது.

விக்கிக் காட்சியகம்
-------------------

* யூமெசெசு ஆந்த்ராசினசுயூமெசெசு ஆந்த்ராசினசு
* யூலம்ப்ரசு குயோய்யூலம்ப்ரசு குயோய்
* யூமெசெசு பாசியாட்டசுயூமெசெசு பாசியாட்டசு
* ரிசுடெல்லா திருவிதாங்கோரிகாரிசுடெல்லா திருவிதாங்கோரிகா
* ஒலிகோசோமா ஓடஜென்சிஒலிகோசோமா ஓடஜென்சி
* எஜெர்னியா கிங்கிஎஜெர்னியா கிங்கி
* டிராச்சிலெபிசு இசுடெரைட்டாடிராச்சிலெபிசு இசுடெரைட்டா
* நோவோஎம்மெசெசு (யூமெசெசு) சிண்டேரிநோவோஎம்மெசெசு (யூமெசெசு) சிண்டேரி

மேற்கோள்கள்
-----------

1. ↑  Mecke, Doughty & Donnellan (2013). "Redescription of *Eremiascincus fasciolatus* (Günther, 1867) (Reptilia: Squamata: Scincidae) with clarification of its synonyms and the description of a new species". *Zootaxa* **3701** (5): 473-517. .
2. ↑  Mecke, Doughty & Donnellan (2013). "Redescription of *Eremiascincus fasciolatus* (Günther, 1867) (Reptilia: Squamata: Scincidae) with clarification of its synonyms and the description of a new species". *Zootaxa* **3701** (5): 473–517. doi:10.11646/zootaxa.3701.5.1. .
3. ↑  "Skink | lizard" (in en). .
4. ↑  Malhotra, Anita. "Some lizards have green blood that should kill them – and scientists can't work out why" (in en). .
5. ↑  McLeod, Lianne. "Keeping Blue Tongued Skinks as Pets" இம் மூலத்தில் இருந்து 2017-01-01 அன்று. பரணிடப்பட்டது.. .
**1341 கேரள வெள்ளம்** (*1341 Kerala floods*) என்பது இன்றைய கேரளாவில் 14 ஆம் நூற்றாண்டில் ஏற்பட்ட வெள்ளத்தை குறிக்கிறது. இந்த நிகழ்வைப் பற்றி எழுதப்பட்ட வரலாற்று நூல்கள் எதுவும் இல்லை. இந்த நிகழ்வைப் பற்றிய இன்றைய புரிதல் கொடுங்கல்லூர் - வடபரவூர் பகுதியில் பட்டணம் தொல்லியல் அகழ்வாராய்ச்சியின் கண்டுபிடிப்புகள் மற்றும் வைபின் மற்றும் கோட்டை கொச்சி பற்றிய புவியியல் ஆய்வுகளை மையமாகக் கொண்டுள்ளது. 

வெள்ளத்தின் போது மேற்குத் தொடர்ச்சி மலையிலிருந்து பெரியாறு வழியாக நீர் ஓடியதால் ஏற்பட்ட அதிகப்படியான வண்டல் பெரியாற்றின் போக்கில் மாற்றத்தையும் பழங்கால இயற்கை துறைமுகமான முசிரிசின் அழிவுக்கும் வழிவகுத்தது என்று பரவலாக நம்பப்படுகிறது.  பெருவெள்ளத்தைத் தொடர்ந்து ஆலப்புழா மற்றும் கொடுங்கல்லூர் இடையே உள்ள கரையில் மிகப்பெரிய மாற்றங்களை கொண்டு வந்துள்ளது. இது வைபின் தீவு மற்றும் பனங்காடு - கும்பளம் பகுதியில் உள்ள மண் படிவுகள் போன்ற புதிய நிலப்பரப்புகளுக்கும் புத்துயிர் அளித்துள்ளது. கொச்சி துறைமுகம் மற்றும் வேம்பநாட்டின் முகத்துவாரம் உருவாவதற்கு வெள்ளம் ஒரு முக்கிய காரணம் என்று பல வரலாற்றாசிரியர்கள் கூறியுள்ளனர்.

மேற்கோள்கள்
-----------

1. ↑  Anandan, S.; Rajagopal, Shyama (2018-09-29). "Ground Zero | Kerala floods replay the catastrophe that hit the ancient sea port Muziris in 1341" (in en-IN). *The Hindu*. பன்னாட்டுத் தர தொடர் எண்:0971-751X. .
2. ↑  Tom, Disney (27 August 2018). "flood: After centuries, water almost wiped off Muziris remains" (in en). .
3. ↑  "How Periyar's dance of death changed Kerala's landscape". .
ஆத்திரேலியப் பாதுகாப்புப் படை அகாதமியில் விரிவுரை
 பதினான்காம் நூற்றாண்டின் மத்தியில் இத்தாலியில் உள்ள போலோக்னா பல்கலைக்கழகத்தில் சொற்பொழிவு நிகழ்த்தப்படும் போது
**விரிவுரை** (Lecture இலத்தீன்: *lēctūra* வாசித்தல்) என்பது ஒரு குறிப்பிட்ட பாடத்தைப் பற்றிய தகவல்களை வழங்க அல்லது மக்களுக்கு கற்பிப்பதனை நோக்கமாகக் கொண்ட ஒரு வாய்வழி விளக்கக்காட்சி ஆகும். எடுத்துக்காட்டாக பல்கலைக்கழகம் அல்லது கல்லூரி ஆசிரியர் பேராசிரியர்களது கற்பித்தல் முறை. இவை முக்கியமான தகவல், வரலாறு, பின்னணி, கோட்பாடுகள் மற்றும் சமன்பாடுகளை வெளிப்படுத்தப் பயன்படுகிறது. ஒரு அரசியல்வாதியின் பேச்சு, ஒரு அமைச்சரின் பிரசங்கம் அல்லது ஒரு வணிக ரீதியிலான விற்பனை விளக்கக்காட்சி ஆகியவை விரிவுரை வடிவத்தில் ஒத்ததாக இருக்கலாம். வழக்கமாக விரிவுரையாளர் ஓர் அறையின் முன்புறத்தில் நின்று விரிவுரையின் உள்ளடக்கத்துடன் தொடர்புடைய தகவல்களை வாசிப்பார்.

விரிவுரைகள் முறையில் கற்பித்தல் நடைபெறுவது விமர்சிக்கப்பட்டாலும், பல்கலைக்கழகங்கள் தங்கள் பெரும்பான்மையான படிப்புகளுக்கு மாற்றுக் கற்பித்தல் முறைகளைக் கண்டறியவில்லை.  விரிவுரை என்பது முக்கியமாக ஒரு வழித் தொடர்பு முறையாகும் என்று விமர்சகர்கள் சுட்டிக்காட்டுகின்றனர், இது பெரும்பான்மையான பார்வையாளர்களின் பங்கேற்பை உள்ளடக்காத செயலற்ற கற்றலைச் சார்ந்துள்ளது. எனவே, விரிவுரை என்பது பெரும்பாலும் செயல்வழிக் கற்றலுடன் முரண்படுகிறது. திறமையான பேச்சாளர்களால் வழங்கப்படும் விரிவுரைகள் மிகவும் ஊக்கமளிக்கும்; குறைந்த பட்சம், விரிவுரைகள் ஒரு குறிப்பிட்ட துறைக்கு அதிக எண்ணிக்கையிலான மாணவர்களை அறிமுகப்படுத்துவதற்கான விரைவான, மலிவான மற்றும் திறமையான வழியாக கல்விக் கூடங்களில் கருதப்படுகிறது.

சொற்பிறப்பியல்
--------------

 கோலன் லெவின் ஒரு திட்டவட்டமான பக்கத்தைப் பயன்படுத்தி விரிவுரை செய்கிறார்
"விரிவுரை" என்ற பெயர்ச்சொல் 14 ஆம் நூற்றாண்டிலிருந்து தொடங்குகிறது, இலத்தீன் சொல்லான *லெகெரே* என்பதற்கு படிப்பது என்று பொருளாகும். 16 ஆம் நூற்றாண்டில் கல்வி தொடர்பாக வழங்கப்படும் வாய்வழி விரிவுரை என பொருள்பட்டது. "லெக்டர்ன்" என்ற பெயர்ச்சொல் விரிவுரையாளர்கள் பயன்படுத்தும் வாசிப்பு மேசையைக் குறிக்கிறது.

மேற்கோள்கள்
-----------

1. ↑  "Lecturing: Advantages and Disadvantages of the Traditional Lecture Method". CIRTL Network. Archived from the original on 11 March 2014. பார்க்கப்பட்ட நாள் 11 March 2014.

வெளி இணைப்புகள்
---------------

* Short and sweet: Technology shrinks the lecture (தி க்ரோனிகல் ஆஃப் ஹையர் எஜுகேஷன், ஜூன் 20, 2008)